Depresija, agresivnost i srčane bolesti
Novo je istraživanje pokazalo jasnu vezu između promjena u karakteru, biokemijskih parametara i bolesti srca i krvnih žila
Veliki broj rizičnih faktora pridonosi razvitku srčane bolesti. Neki od njih, kao stres, prehrana, pušenje ili prekomjerna tjelesna težina, odavno su nam poznati. Znanstvenici sada pažnju posvećuju jednom novom čimbeniku – karakteru osobe. Psiholog Jesse Stewart sa Centra za istraživanje starenja državnog sveučilišta Indiane nam kaže su veze između depresija, agresije i bolesti srca već podugo pod lupom znanstvene javnosti. Nije tajna da ljudi koji iskazuju ove oblike ponašanja češće obole od srčanih bolesti. Stewart kaže da ga je zanimalo kako pojava oba karakterna oblika kod iste osobe utječe na nastanak bolesti: "Glavni razlog zašto ova dva psihološka faktora moraju biti evaluirana u isto vrijeme je činjenica da se oni često pojavljuju zajedno. Dokazano je da su osobe koje su sklone depresiji u isto vrijeme sklone i nasilnom ponašanju." Putem upitnika, Stewart je prikupio informacije od više od 300 odraslih osoba koje su bile učesnici u jednoj drugoj studiji koja se bavila bolestima srca. Rezultati upitnika dali su naslutiti o njihovim karakternim crtama. U isto vrijeme, ispitanici su dali i uzorak krvi koji je iskorišten za mjerenje koncentracije određene vrste proteina u krvi. "U krvi smo odredili koncentraciju nekih od proteina koji se pojavljuju u upalnim stanjima i dobar su pokazatelj zdravlja imunološkog sustava. Koncentracija nekih od njih je posebno dobro korelirala sa bolestima srca. Više proteina otkriveno je kod ljudi koji su vremenom oboljeli od srčanih bolesti. Sada imamo jasno dokazanu vezu između promjena u karakteru, biokemijskih parametara i bolesti srca i krvnih žila," kaže Stewart. Kako se ovo otkriće može iskoristiti u liječničkim ordinacijama? Stewart kaže da i za depresiju i za agresivnost postoje uspješna liječenja, koja bi, započeta na vrijeme, mogla smanjiti učestalost srčanih bolesti u toj populaciji.